CELEX: 32008R0571
Language: lv
Date: 2008-06-19 00:00:00
Title: Komisijas Regula (EK) Nr. 571/2008 ( 2008. gada 19. jūnijs), ar ko groza III pielikumu Eiropas Parlamenta un Padomes Regulai (EK) Nr. 999/2001 attiecībā uz GSE ikgadējo uzraudzības programmu pārskatīšanas kritērijiem (Dokuments attiecas uz EEZ)

20.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 161/4
            
         
      KOMISIJAS REGULA (EK) Nr. 571/2008
   (2008. gada 19. jūnijs),
   ar ko groza III pielikumu Eiropas Parlamenta un Padomes Regulai (EK) Nr. 999/2001 attiecībā uz GSE ikgadējo uzraudzības programmu pārskatīšanas kritērijiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 23. panta pirmo daļu,
   tā kā:
   
               (1)
            
            
               Regula (EK) Nr. 999/2001 paredz noteikumus dzīvnieku transmisīvo sūkļveida encefalopātiju (TSE) profilaksei, kontrolei un apkarošanai. Tā nosaka, ka katrai dalībvalstij jāizpilda TSE ikgadēja uzraudzības programma, kuras pamatā ir aktīvā un pasīvā uzraudzība.
            
         
               (2)
            
            
               Regulas (EK) Nr. 999/2001 6. panta 1.b punkts nosaka, ka dalībvalstis, kuras var pierādīt epidemioloģiskās situācijas uzlabošanos savā teritorijā, var pieprasīt pārskatīt to ikgadējās uzraudzības programmas.
            
         
               (3)
            
            
               Vairākas dalībvalstis, kurās vērojama pozitīva epidemioloģiskās situācijas tendence attiecībā uz govju sūkļveida encefalopātiju (GSE), izteikušas interesi par to GSE ikgadējās uzraudzības programmas pārskatīšanu. Lai atļautu šīm dalībvalstīm iesniegt Komisijai pieprasījumu pārskatīt to GSE uzraudzības programmas, jānosaka GSE epidemioloģiskās situācijas uzlabošanās pierādīšanas kritēriji.
            
         
               (4)
            
            
               Šie kritēriji ir epidemioloģiski rādītāji, kuru mērķis ir kvantitatīvā ziņā novērtēt GSE situācijas attīstību dalībvalstīs gadu gaitā.
            
         
               (5)
            
            
               Skaidrības un konsekvences labad šie kritēriji jānosaka Regulas (EK) Nr. 999/2001 III pielikumā.
            
         
               (6)
            
            
               Tāpēc attiecīgi jāgroza Regula (EK) Nr. 999/2001.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 999/2001 III pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 19. jūnijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 147, 31.5.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 357/2008 (OV L 111, 23.4.2008., 3. lpp.).
   
      PIELIKUMS
      Regulas (EK) Nr. 999/2001 III pielikuma A nodaļas I daļu papildina ar šādu 7. punktu:
      
         “7.   GSE ikgadējo uzraudzības programmu (GSE uzraudzības programmu) pārskatīšana saskaņā ar 6. panta 1.b punktu
         7.1.   Dalībvalstu pieteikumi
         Pieteikumos, ko dalībvalstis iesniedz Komisijai par to GSE ikgadējās uzraudzības programmas pārskatīšanu, ietver vismaz šādas ziņas:
         
                     a)
                  
                  
                     informāciju par iepriekšējo sešu gadu laikā dalībvalsts teritorijā pastāvošo ikgadējo GSE uzraudzības sistēmu, ietverot detalizētu dokumentāciju, kas pamato atbilstību 7.2. punktā noteiktajiem epidemioloģiskajiem kritērijiem;
                  
               
                     b)
                  
                  
                     informāciju saskaņā ar 6. panta 1.b punkta trešās daļas b) apakšpunktu par liellopu identificēšanas un izsekojamības sistēmu, kāda ir ieviesta dalībvalsts teritorijā pēdējos sešos gados, ietverot Eiropas Parlamenta un Padomes Regulas (EK) Nr. 1760/2000 (1) 5. pantā minētās elektroniskās datubāzes darbības detalizētu aprakstu;
                  
               
                     c)
                  
                  
                     informāciju par dzīvnieku barošanas aizliegumiem dalībvalsts teritorijā pēdējos sešus gadus, ietverot 6. panta 1.b punkta trešās daļas c) apakšpunktā minētā vispārējā barošanas aizlieguma attiecībā uz lauksaimniecības dzīvniekiem izpildes nodrošināšanas detalizētu aprakstu, ietverot paraugu ņemšanas plānu un atklāto pārkāpumu skaitu un veidu, un paveiktā darba pārbaudes rezultātus;
                  
               
                     d)
                  
                  
                     ieteiktās pārskatītās GSE uzraudzības programmas detalizētu aprakstu, kurā ietverts ģeogrāfiskais apgabals, kurā programma jāveic, un pārskatītās GSE uzraudzības programmas aptveramo liellopu subpopulāciju apraksts, ietverot norādījumus par vecuma ierobežojumiem un testiem ņemamo paraugu lielumu;
                  
               
                     e)
                  
                  
                     visaptverošas riska analīzes rezultātus, kas rāda, ka pārskatītā GSE uzraudzības programma nodrošinās cilvēku un dzīvnieku veselības aizsardzību. Šajā analīzē ietver dzimšanas kohortas analīzi vai citu atbilstošu pētījumu, kura mērķis ir pierādīt, ka TSE riska samazināšanas pasākumi, ieskaitot 6. panta 1.b punkta trešās daļas c) apakšpunktā minēto barošanas aizliegumu, ir efektīvi īstenoti.
                  
               7.2.   Epidemioloģiskie kritēriji
         GSE uzraudzības programmas pārskatīšanas pieteikumus var pieņemt tikai tad, ja attiecīgā dalībvalsts var pierādīt, ka papildus 6. panta 1.b punkta trešās daļas a), b) un c) apakšpunktā minētajām prasībām to teritorija atbilst šādiem epidemioloģiskajiem kritērijiem:
         
                     a)
                  
                  
                     vismaz sešus gadus pēc 6. panta 1.b punkta trešās daļas b) apakšpunktā minētās Kopienas GSE pārbaudes sistēmas ieviešanas dienas:
                     vai nu
                     
                                 i)
                              
                              
                                 pieaugušo liellopu (vecāki par 24 mēnešiem) populācijā novēroto GSE gadījumu skaita gadā vidējais samazinājums ir lielāks nekā 20 % un ar GSE slimo liellopu, kas dzimuši pēc Kopienas vispārējā barošanas aizlieguma attiecībā uz lauksaimniecības dzīvniekiem, kas minēts 6. panta 1.b punkta trešās daļas c) apakšpunktā, ieviešanas, kopējais skaits nepārsniedz 5 % no apstiprināto GSE gadījumu skaita;
                                 vai arī
                              
                           
                                 ii)
                              
                              
                                 pieaugušo liellopu (vecāki par 24 mēnešiem) populācijā novēroto GSE gadījumu skaits gadā nemainīgi ir mazāks nekā 1/100 000;
                                 vai arī
                              
                           
                                 iii)
                              
                              
                                 gadījumā, ja dalībvalstī pieaugušo liellopu (vecāki par 24 mēnešiem) populācijā ir mazāk nekā 1 000 000 dzīvnieku, kopējais apstiprināto GSE gadījumu skaits ir mazāks nekā pieci;
                              
                           
               
                     b)
                  
                  
                     pēc a) apakšpunktā minētā sešu gadu laikposma nav pierādījumu, ka GSE epidemioloģiskā situācija pasliktinātos.
                  
               
      
         (1)  OV L 204, 11.8.2000., 1. lpp.”